Babelscape/SREDFM huggingface dataset:
Φιλίπ ντε Βιτρύ

Ο Φιλίπ ντε Βιτρύ (Philippe de Vitry, Βιτρύ-αν-Αρτουά 31 Οκτωβρίου 1291 – Παρίσι 9 Ιουνίου 1361) ήταν Γάλλος συνθέτης, θεωρητικός της μουσικής και ποιητής του 14ου αιώνα. Υπήρξε ένας από τους σημαντικότερους καινοτόμους της μουσικής τέχνης, καθώς θεωρείται ότι, πιθανόν, ήταν ο συντάκτης της πραγματείας περί Ars Nova (βλ. παρακάτω). 

Ήταν ευρέως αναγνωρισμένος ως ο μεγαλύτερος θεωρητικός μουσικός της εποχής του, με τον Πετράρχη, μεταξύ άλλων, να τον εγκωμιάζει λέγοντας ότι, ήταν ο «... οξύτερος και θερμότερος αναζητητής της αλήθειας, ...τόσο σπουδαίος φιλόσοφος του καιρού μας [και] ...απαράμιλλος ποιητής της Γαλλίας».
Ινές Ενρίκες

Η Ινές Ενρίκες ("Inês Henriques") είναι Πορτογαλίδα αθλήτρια του βάδην. Είναι η πρώην κάτοχος του παγκόσμιου ρεκόρ στο μη ολυμπιακό αγώνισμα των 50 χιλιομέτρων βάδην γυναικών, τόσο σε δημόσια οδό με χρόνο 4 ώρες 5 λεπτά και 56 δευτερόλεπτα, όσο και μέσα σε στάδιο με χρόνο 4 ώρες 8 λεπτά και 26 δευτερόλεπτα. Το αγώνισμα αυτό σε δημόσια οδό διεξάχθηκε για πρώτη φορά σε Παγκόσμιο Πρωτάθλημα Στίβου το 2017 στο Λονδίνο και η Ενρίκες πήρε το χρυσό μετάλλιο σημειώνοντας το παραπάνω παγκόσμιο ρεκόρ.

Η Ινές Ενρίκες γεννήθηκε την Πρωτομαγιά του 1980 στο Σανταρέμ. Διεθνώς, εκτός από τη μεγάλη επιτυχία του 2017, έχει κερδίσει μόνο χάλκινα μετάλλια, στο Παγκόσμιο Κύπελλο Βάδην του 2010 (Τσιουάουα Μεξικού και στο Ιβηροαμερικανικό Πρωτάθλημα Στίβου του ίδιου έτους (Σαν Φερνάντο Ισπανίας). Αντιπροσώπευσε την Πορτογαλία στους Ολυμπιακούς Αγώνες της Αθήνας, του Λονδίνου και του Ρίο στο αγώνισμα των 20 χιλιομέτρων βάδην, όπου πήρε την 25η, τη 15η και τη 12η θέση αντιστοίχως.

Με το παγκόσμιο ρεκόρ της στα 50 χιλιόμετρα βάδην σε δημόσια οδό, που σημειώθηκε στις 13 Αυγούστου 2017, η Ινές Ενρίκες βελτίωσε κατά 5 λεπτά και 3 δευτερόλεπτα την προηγούμενη παγκόσμια επίδοση, που κατείχε η Σουηδή Μόνικα Σβένσον από τις 21 Οκτωβρίου 2007.
Ιωάννης Αθητάκης

Ο Ιωάννης Αθητάκης (1911 - 5 Ιανουαρίου 1975), του Νικολάου και της Πηνελόπης, ήταν Έλληνας γιατρός και πολιτικός, ο οποίος υπηρέτησε ως βουλευτής Ηρακλείου.
Ρεσάν Χανιμεφέντι

Η Ρεσάν Χανιμεφέντι (Οθ. Τούρκικα:ريسان معام) (Τούρκικα: "Resan Hanımefendi", 28 Μαρτίου 1860 - 31 Μαρτίου 1910) ήταν η πέμπτη σύζυγος του σουλτάνου Μουράτ Ε΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Baş İkbal Resan Hanım Efendi Hazretleri
Σωτήριος Βεζανής

Ο Σωτήριος Βεζανής (1875-1932) ήταν Έλληνας νομικός και βιομήχανος.
Κραιγκ Μότραμ

Ο Κραιγκ Μότραμ ("Craig Mottram", γενν. 18 Ιουνίου 1980) είναι Αυστραλός δρομέας αντοχής, που εξειδικεύθηκε στον δρόμο των 5000 μέτρων. Γεννήθηκε στο προάστιο Φράνκστον της Μελβούρνης.
Άγγελος Φέτσης

Ο Άγγελος Φέτσης (Λευκάδα 1878 - ), ήταν στρατιωτικός, αθλητής του στίβου, πανελληνιονίκης, γυμναστής, δημοσιογράφος, εκδότης και συγγραφέας. Ήταν αθλητής του Α.Ο. Αθηνών και θεωρείτε επίσης από τους πρωτεργάτες του προσκοπισμού στην Ελλάδα.

Γεννήθηκε στην Λευκάδα και το 1891, σε ηλικία 13 ετών, εγκαταστάθηκε στην Αθήνα. Σπουδαστής της Βαρβάκειου σχολής εκεί ασχολήθηκε με τον αθλητισμό με προπονητή τον Ιωάννη Φωκιανό όπου ήταν και ο γυμναστής της σχολής. Τελείωσε την νομική κι έπειτα τελείωσε την σχολή έφεδρων υπαξιωματικών όπου έγινε ανθυπολοχαγός, ενώ τελείωσε αριστούχος και την σχολή γυμναστών. 

Σαν έφεδρος υπαξιωματικός πολέμησε στους Βαλκανικούς πολέμους .

Στο Α΄πανελλήνιο πρωτάθλημα στίβου του 1896 ήταν πρώτος στα 800 και στα 1.500 μέτρα. Πήρε μέρος χωρίς επιτυχία στους Ολυμπιακούς αγώνες του 1896 στην Αθήνα όπου συμμετείχε στα 800 και τα 1500 μέτρα.

Με την διάλυση του Α.Ο. Αθηνών έγινε μέλος του Εθνικού Γ.Σ., και βοήθησε τον σύλλογο από διάφορα πόστα. Διετέλεσε επόπτης (διευθυντής) του γυμναστηρίου του συλλόγου έως το 1905, κατά καιρούς προπονούσε τα τμήματα αθλοπαιδιών του Εθνικού. Το 1905 ήταν στην επιτροπή που συνέταξε τον νέο "αγωνιστικό κανονισμό" του ΣΕΑΓΣ. Το 1901 ήταν αυτός που ίδρυσε το τμήμα Ξιφασκίας του Εθνικού, το 1900 αναφέρεται ότι ήταν προπονητής ξιφασκίας, ενώ σημαντική η συμβολή του στην εκμάθηση του ποδοσφαίρου στους αθλητές του Εθνικού με επακόλουθο την ίδρυση του ποδοσφαιρικού τμήματος . 

Πολλά χρόνια γυμναστής (προπονητής) της Βαρβάκειου σχολής όπου μάθαινε στα παιδιά τον προσκοπισμό και οδηγισμό. Επίσης ήταν κριτής στους αγώνες πάλης στο πανελλήνιο πρωτάθλημα. Μαζί με τον Ιωάννη Χρυσάφη είναι οι πρωτεργάτες των διοργανώσεων στην Ελλάδα εφήβων και παίδων, αναφέρεται ότι προπονούσε δωρεάν μαθητές γυμνασίων στην κολύμβηση. Πρόεδρος, έφορος ή μέλος πολλών αθλητικών και φυσιολατρικών συλλόγων ενώ η ενασχόληση του με τα κοινά έφτανε μέχρι τον ενοριακό ναό της Αγίας Βαρβάρας της συνοικίας του στο Παλαιό Φάληρο.

Ο Φέτσης ασχολήθηκε και με την δημοσιογραφία κι έκδιδε για πολλά χρόνια το αθλητικό περιοδικό "Η Νίκη".
2,6-διμεθυλοναφθαλίνιο

Το 2,6-διμεθυλοναφθαλίνιο (αγγλικά 2,6-DiMethylNaphthalene", 2,6-DMN") είναι αρωματική οργανική χημική ένωση, που περιέχει άνθρακα και υδρογόνο, δηλαδή είναι αρωματικός υδρογονάνθρακας, με μοριακό τύπο C12H12. Πιο συγκεκριμένα, ανήκει στα ναφθαλίνια, δηλαδή έχει δομή δυο συμπυκvωμένων (δηλαδή με κοινή πλευρά και δυο κοινά άτομα) βενζολικών δακτυλίων, και επιπλέον έχει δύο (2) μεθυλομάδες, ενωμένες στα #2 και #6 άτομα άνθρακα.

Έχει εμπορική σημασία ως πρόδρομη ένωση για υψηλής απόδοσης ίνες και φύλλα πολυεστέρα. O 2,6-ναφθαλινικός πολυαιθυλενεστέρας (PolyEthylene Naphthalate", PEN") παράγεται με τη χρήση προϊόντων οξείδωσης του 2,6-DMN.
Βερχογιάνσκ

Το Βερχογιάνσκ (ρωσικά: Верхоянск, Γιακουτικά: Верхоянскай, μεταγραφή στο ελληνικό αλφάβητο: Βερχογιάνσκαϊ) είναι πόλη στην Επαρχία Βερχογιάνσκι της Δημοκρατίας των Σαχά στην Ρωσία, η οποία βρίσκεται στον ποταμό Γιάνα κοντά στο Αρκτικό Κύκλο, απέχει 92 χιλιόμετρα από το Μπαταγκάι, το διοικητικό κέντρο της επαρχίας και 675 χιλιόμετρα από το Γιακούτσκ, την πρωτεύουσα της δημοκρατίας. Σύμφωνα με την απογραφή του 2010, ο πληθυσμός ήταν 1.311 κάτοικοι. Η πόλη έχει το παγκόσμιο ρεκόρ Γκίνες για την μεγαλύτερη θερμοκρασιακή διαφορά στην Γη: 105 °C .
Νίκος Μάργαρης

Ο Νίκος Σ. Μάργαρης (1943 – 26 Αυγούστου 2013) ήταν Έλληνας επιστήμονας της οικολογίας, καθηγητής ειδικός στην οικολογία των μεσογειακών φυτών και γενικότερα των μεσογειακών οικοσυστημάτων, αρθρογράφος, συγγραφέας βιβλίων και παραγωγός τηλεοπτικών εκπομπών και ντοκιμαντέρ. Θεωρείται ότι συνέβαλε στην ευαισθητοποίηση της ελληνικής κοινής γνώμης σε θέματα περιβάλλοντος.

Ο Νίκος Μάργαρης γεννήθηκε στον Βόλο και σπούδασε στο Πανεπιστήμιο Αθηνών, όπου και εξεπόνησε τη διδακτορική διατριβή του υπό τον καθηγητή Κ. Μητράκο. Δίδαξε στο Πανεπιστήμιο Αθηνών, στο Αριστοτέλειο Πανεπιστήμιο Θεσσαλονίκης, όπου εξελέγη Καθηγητής Α΄ και Διευθυντής του Τομέα Οικολογίας στα 35 του και στο Πανεπιστήμιο Αιγαίου, όπου υπήρξε ο εμπνευστής, ιδρυτής και επί σειρά ετών Πρόεδρος του Τμήματος Περιβάλλοντος, στη Μυτιλήνη, όπου δίδασκε Διαχείριση Οικοσυστημάτων.

Παράλληλα με την πανεπιστημιακή του σταδιοδρομία, ο Ν. Μάργαρης από νωρίς άρχισε να αρθρογραφεί σε εφημερίδες, όπως "Το Βήμα", και σε περιοδικά. Επίσης, ήταν γενικός διευθυντής της ελληνικής εκδόσεως του περιοδικού "National Geographic" επί 14 χρόνια, μέχρι τον θάνατό του. Επιπλέον, συνέγραψε 8 βιβλία και επιμελήθηκε αρκετά άλλα. Βραβεύθηκε με το βραβείο «Global 500» των Ηνωμένων Εθνών. Από το 1993 ήταν εταίρος της Βασιλικής Γεωγραφικής Εταιρείας (Ηνωμένο Βασιλειο). Απεβίωσε από καρκίνο σε ηλικία 70 ετών. Λίγο πριν πεθάνει, απέκτησε τον πρώτο του εγγονό.
Γιάννης Ανέστης

Ο Γιάννης Ανέστης (Χαλκίδα, 9 Μαρτίου 1991) είναι Έλληνας διεθνής ποδοσφαιριστής, ο οποίος θα αγωνίζεται ως τερματοφύλακας στην ΙΦΚ Γκέτεμποργκ της Σουηδίας από τον Ιανουάριο του 2019.
Μάνστερ

Το Μάνστερ (ιρλανδικά: "Cúige Mumhan", , αγγλικά: "Munster") είναι μία από τις επαρχίες της Ιρλανδίας που βρίσκεται στο νότιο τμήμα της Ιρλανδίας. Στην πρώιμη Ιρλανδία, ήταν ένα από τα "πέμπτα" που κυβερνούσε ένας "Βασιλιάς των κατώτερων βασιλέων" (rí ruirech) της Ιρλανδίας. Μετά τη νορμανδική εισβολή της Ιρλανδίας, τα αρχαία βασίλεια μετεξελίχθηκαν σε κομητείες για διοικητικούς και δικαστικούς σκοπούς. Σε μεταγενέστερους αιώνες, η νομοθεσία της τοπικής κυβέρνησης έχει δεχθεί περαιτέρω υποδιαίρεση των ιστορικών κομητειών.
Σινοβιετναμέζικος Πόλεμος

Ο Σινοβιετναμέζικος Πόλεμος (αγγλικά: Sino-Vietnamese War, βιετναμέζικα: Chiến tranh biên giới Việt-Trung, πινγίν: Zhōng-Yuè Zhànzhēng), γνωστός επίσης ως Τρίτος Πόλεμος της Ινδοκίνας, ήταν μια σύντομη πολεμική σύρραξη μεταξύ της Λαϊκής Δημοκρατίας της Κίνας και της Σοσιαλιστικής Δημοκρατίας του Βιετνάμ στις αρχές του 1979. 

Η Κίνα εξαπέλυσε επίθεση σε απάντηση στην εισβολή και κατοχή από τους Βιετναμέζους της Καμπότζης το 1978, που τερμάτισε το καθεστώς των Κόκκινων Χμερ, το οποίο υποστηριζόταν από το Πεκίνο.

Οι κινεζικές δυνάμεις εισέβαλαν στο βόρειο Βιετνάμ και κατέλαβαν αρκετές πόλεις κοντά στα σύνορα. Στις 6 Μαρτίου 1979 η Κίνα διακήρυξε ότι η πύλη προς το Ανόι ήταν πλέον ανοικτή και ότι η τιμωρητική εκστρατεία της είχε επιτύχει, πριν αποσύρει τα στρατεύματά της από το Βιετνάμ. Τόσο η Κίνα όσο και το Βιετνάμ διεκδίκησαν τη νίκη στον τελευταίο από τος πολέμους της Ινδοκίνας. Καθώς τα βιετναμέζικα στρατεύματα παρέμειναν στην Καμπότζη μέχρι το 1989, δεν προκύπτει η επιτυχία που ισχυρίζονται οι Κινέζοι, καθώς απέτυχαν στο στόχο τους να αποτρέψουν τη βιετναμέζικη ανάμειξη και παραμονή στην Καμπότζη. Μετά τη διάλυση της Σοβιετικής Ένωσης, τα σινοβιετναμέζικα σύνορα παγιώθηκαν.

Παρότι οι Κινέζοι δεν κατάφεραν να απομακρύνουν τους Βιετναμέζους από την Καμπότζη, μπορούσαν να ισχυριστούν ότι οι κομμουνιστές ανταγωνιστές τους κατά τον Ψυχρό Πόλεμο, Σοβιετικοί, ήταν ανίκανοι να προστατεύσουν το Βιετνάμ, με το οποίοι είχαν συμμαχικές σχέσεις.
Όλστερ

Το Όλστερ (ιρλανδικά: "Cúige Uladh", , σκωτικά του Όλστερ: "Ulstèr", αγγλικά: "Ulster") είναι επαρχία που βρίσκεται στα βόρεια της Ιρλανδίας. Στην πρώιμη Ιρλανδία, ήταν ένα από τα "πέμπτα" που κυβερνούσε ένας "Βασιλιάς των κατώτερων βασιλέων" (rí ruirech) της Ιρλανδίας.
Γεώργιος Φουντουλάκης

Ο Γεώργιος Φουντουλάκης (1890 - 23 Ιουνίου 1975), του Χαραλάμπους και της Μαρίας, ήταν Έλληνας στρατιωτικός και πολιτικός, ο οποίος υπηρέτησε ως βουλευτής Ηρακλείου.
Λένστερ

Το Λένστερ (ιρλανδικά: "Cúige Laighean", , αγγλικά: "Leinster", ) είναι μία από τις επαρχίες της Ιρλανδίας που βρίσκεται στην ανατολική Ιρλανδία. Περιλαμβάνει τα αρχαία βασίλεια Μιθ, Όσραϊ και Λένστερ. Μετά τη νορμανδική εισβολή της Ιρλανδίας το 12ο αιώνα, τα ιστορικά πέμπτα του Λένστερ και του Μιθ συγχωνεύθηκαν σταδιακά, κυρίως λόγω του αντίκτυπου του Πέηλ, σχηματίζοντας έτσι τη σημερινή επαρχία του Λένστερ. Τα αρχαία βασίλεια μετεξελίχθηκαν σε μια σειρά κομητειών για διοικητικούς και δικαστικούς σκοπούς. Σε μεταγενέστερους αιώνες, η νομοθεσία της τοπικής κυβέρνησης έχει δεχθεί περαιτέρω υποδιαίρεση των ιστορικών κομητειών.

Το Λένστερ δεν εξυπηρετεί σκοπούς τοπικής αυτοδιοίκησης. Ωστόσο, η επαρχία είναι μια επίσημα αναγνωρισμένη υποδιαίρεση της Ιρλανδίας. Είναι καταχωρημένη στο ISO 3166-2 ως μία από τις τέσσερις επαρχίες της Ιρλανδίας και το "IE-L" αποδίδεται στο Λένστερ ως κωδικός υποδιαίρεσης της χώρας.

Το Λένστερ είχε πληθυσμό 2.630.720 σύμφωνα με τα προκαταρκτικά αποτελέσματα της απογραφής του 2016, καθιστώντας την ως την πολυπληθέστερη επαρχία της χώρας. Η παραδοσιακή σημαία του Λένστερ διαθέτει μια χρυσή άρπα σε πράσινο φόντο.
Κωνσταντίνος Πολυχρονάκης

Ο Κωνσταντίνος Πολυχρονάκης (1889 - 20 Σεπτεμβρίου 1971), του Αντωνίου, ήταν Έλληνας δικηγόρος και πολιτικός, ο οποίος υπηρέτησε ως βουλευτής Ηρακλείου.
Εμμανουήλ Γαλενιανός

Ο Εμμανουήλ Γαλενιανός (1900 - 28 Απριλίου 1970) ήταν Έλληνας δικηγόρος και πολιτικός, ο οποίος υπηρέτησε ως βουλευτής Ηρακλείου.
Γιάννης Βλαχόπουλος

Ο Γιάννης Βλαχόπουλος (Πειραιάς, 8 Μαρτίου 1939) είναι σύγχρονος Έλληνας συνθέτης, εγκατεστημένος στην Πάτμο, όπου εργάζεται ως ελεύθερος καλλιτέχνης.
Λοντρίζιο Βισκόντι

Ο Λοντρίζιο Βισκόντι (ιταλ.: "Lodrisio Visconti", 1280 - 1364) ήταν Ιταλός κοντοτιέρος από τον Οίκο των Βισκόντι.
Ωερόη

== Μυθολογικό πρόσωπο ==
Η Ωερόη ήταν κατά την ελληνική μυθολογία κόρη του Ασωπού.
Χάννο Πέβκουρ

Ο Χάννο Πέβκουρ (γεννηθείς στις 2 Απριλίου 1977, εσθονικά: Hanno Pevkur) είναι Εσθονός πολιτικός, αρχηγός του Εσθονικού Μεταρρυθμιστικού Κόμματος από τις 7 Ιανουαρίου 2017.

Έχει υπηρετήσει ως Υπουργός Κοινωνικών Υποθέσεων από το 2009 έως το 2012, ως Υπουργός Δικαιοσύνης από το 2012 έως το 2014 και ως Υπουργός Εσωτερικών από το 2014 έως το 2016.
T-Pain

O Φαχίμ Ρασίντ Ναζμ ("Faheem Rasheed Najm", 30 Σεπτεμβρίου 1985), γνωστός ως T-Pain, είναι βραβευμένος με Grammy Αμερικανός ράπερ, παραγωγός, συνθέτης, τραγουδιστής καθώς και ηθοποιός και παρουσιαστής. Έγινε ευρύτερα γνωστός από το πρώτο του single με τίτλο ""I'm Sprung".

Το πρώτο του άλμπουμ "Rappa Ternt Sanga" κυκλοφόρησε το 2005, ενώ το 2007 το δεύτερό του άλμπουμ με τίτλo "Epiphany" έφτασε στην κορυφή των αμερικάνικων charts. Μέχρι σήμερα κυκλοφόρησε τέσσερα ακόμη albums, τα "Three Ringz", "Revolver", "Oblivion" και "1UP"". O T-Pain έχει κυκλοφορήσει πολλά επιτυχημένα singles όπως τα "Bartender", "Buy U A Drank", "5 O'Clock", "Up Down (Do This All Day)" και "Can't Believe It".

Έχει επιπλέον σημαντική συνεισφορά ως guest καλλιτέχνης σε επιτυχίες άλλων καλλιτεχνών, όπως τα "Low" του Flo Rida, "All I Do Is Win" του DJ Khaled, "Hey Baby (Drop It To The Floor)" του Pitbull, "Cyclone" του Baby Bash και "Out Of My Head" των Playmen.

Έχει κερδίσει έξι Grammys, ένα για το "Good Life" με τον Kanye West, ένα για το "Βlame It (On The Alcohol)" με τον Jamie Foxx και δυο για την συνεισφορά του στα "Tha Carter III" του Lil Wayne, "24K Magic" του Bruno Mars και "Coloring Book" του Chance The Rapper.

Τον Φεβρουάριο του 2019 κατέκτησε τη πρώτη θέση στον διαγωνισμό "The Masked Singer", με τον χαρακτήρα Monster.

Κατηγορία:Αμερικανοί ράπερ
Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Χορηγικό Μνημείο του Θρασύλλου

Το Χορηγικό Μνημείο του Θρασύλλου ανεγέρθηκε στην Αθήνα, επί της νοτιοανατολικής πλευράς της Ακρόπολης, επάνω από το Θέατρο του Διονύσου, από τον χορηγό Θράσυλλο, καταγόμενο από τη Δεκέλεια, το 320 π.Χ./319 π.Χ. και από τον υιό του, Θρασυκλή, το 270 π.Χ.
Ρομάν Βλαντ

Ο Ρομάν Βλαντ (Roman Vlad, Τσερνιβτσί 29 Δεκεμβρίου 1919 – Ρώμη 21 Σεπτεμβρίου 2013) ήταν ρουμανικής καταγωγής Ιταλός συνθέτης, πιανίστας και μουσικογράφος του 20ού αιώνα.
Τόμπι Χούπερ

Ο Γουίλιαμ Τόμπι Χούπερ ("Willard Tobe Hooper", 25 Ιανουαρίου 1943 - 26 Αυγούστου 2017) ήταν Αμερικανός σκηνοθέτης, σεναριογράφος και παραγωγός, περισσότερο γνωστός για την δουλειά του στην κατηγορία των θρίλερ. Οι πιο αναγνωρίσιμες ταινίες του συμπεριλαμβάνουν τα "Ο σχιζοφρενής δολοφόνος με το πριόνι" και "Poltergeist". Ο δημοσιογράφος Στιούαρτ Χέριτατζ της εφημερίδας "The Guardian" περιέγραψε αυτή την ταινία ως "μια από τις ταινίες με την μεγαλύτερη επιρροή που δημιουργήθηκαν ποτέ".
Καρλ Ένγκις

Ο Καρλ Ένγκις (Karl Engisch, Γκίσεν 15 Μαρτίου 1899-11 Σεπτεμβρίου 1990) ήταν Γερμανός νομικός.

Δίδαξε ποινικό δίκαιο και φιλοσοφία του δικαίου στη Χαϊδελβέργη και το Μόναχο. Υπήρξε μέλος των Ακαδημιών Επιστημών της Χαϊδελβέργης και του Μονάχου. Έχει δημοσιεύσει πολλές μελέτες γύρω από την δογματική του ποινικού δικαίου, το ιατρικό δίκαιο, τη φιλοσοφία του δικαίου και τη νομική λογική.

Πέθανε στις 11 Σεπτεμβρίου 1990.
Σοφία του Νάσσαου

Η Σοφία του Νάσσαου ("Prinzessin Sophia von Nassau", 9 Ιουλίου 1836 - 30 Δεκεμβρίου 1913) ήταν Βασίλισσα της Σουηδίας και της Νορβηγίας. Η Σοφία ήταν βασίλισσα της Σουηδίας για 35 χρόνια, περισσότερο από οποιαδήποτε άλλη Σουηδή βασίλισσα. Ήταν η μακροβιότερη βασίλισσα μέχρι το 2011, όταν την ξεπέρασε η Βασίλισσα Σίλβια. Είναι επίσης η τελευταία Βασίλισσα της Σουηδίας που έχει κρατήσει τον επίσημο τίτλο της Χήρας Βασίλισσας της Σουηδίας.
Χορηγικό Μνημείο του Νικία

Το Χορηγικό Μνημείο του Νικία, χρονολογούμενο από το 320-319 π.Χ., ευρισκόταν στα δυτικά του Θεάτρου του Διονύσου και στα ανατολικά της Στοάς του Ευμένη, στους πρόποδες της Ακροπόλεως των Αθηνών. Καταστράφηκε το 267 μ.Χ. Όπως κάθε χορηγικό μνημείο της Αθήνας, προοριζόταν για υποστήριγμα του χάλκινου τρίποδα ο οποίος ήταν αφιερωμένος στον Διόνυσο ή τον Απόλλωνα, εκ μέρους του χορηγού νικητή των λυρικών ή δραματικών αγώνων.
Τσέρια

Τα Τσέρια (Αλβ. "Cerje", ) είναι χωριό στο νοτιοανατολικό άκρο του δήμου Πούστετς στο νομό Κορυτσάς της Αλβανίας, κοντά στα σύνορα με την Ελλάδα.
Μουλ του Κεντ

Ο Μουλ του Κεντ ("Mul", πέθανε το 687) ήταν για ένα σύντομο χρονικό διάστημα βασιλιάς του Κεντ μετά την κατάκτηση της χώρας από τον αδελφό του Κεντβάλλα του Ουέσσεξ (686), ήταν μέλος του Οίκου του Ουέσσεξ απόγονος του Κίνρικ του Ουέσσεξ και γιος του Κενμπέρχτ του Ουέσσεξ. Το όνομα Μουλ ήταν ασυνήθιστο στους πρώτους Αγγλοσάξονες, προέρχεται από την Λατινική λέξη "Μουλ" που μεταφράζεται ως μουλάρι, το όνομα μετά την βασιλεία του Μουλ έγινε συνήθης στο Αγγλικό λεξιλόγιο. 
Το Αγγλοσαξωνικό χρονικό αναφέρει για το έτος 686 : "Ο Κεντβάλλα και ο αδελφός του Μουλ λεηλάτησαν το Κεντ και την Νήσο Γουάιτ", στην συνέχεια αναφέρει για το έτος 687 : "Ο Μουλ κάηκε στο Κεντ μαζί με 12 άντρες σε επανάσταση που ξέσπασε εναντίον του, την ίδια χρονιά ο Κεντβάλλα λεηλάτησε για δεύτερη φορά το Κεντ".
Το 694 σύμφωνα με το Αγγλοσαξωνικό χρονικό οι κάτοικοι του Κεντ ήρθαν σε συμφωνία με τον διάδοχο του Κέντβαλ Ίνε του Ουέσσεξ στον οποίο πλήρωσαν αποζημίωση για την δολοφονία του Μουλ, η βασιλεία του Μουλ αναφέρεται σε ένα καταστατικό του Σουίφιρντ.
Ασκουίν του Ουέσσεξ

Ο Ασκουίν του Ουέσσεξ, βασιλιάς του Ουέσσεξ (674 - 676) ήταν σύμφωνα με το Αγγλοσαξωνικό χρονικό γιος του Κένφους απο τον Οίκο του Ουέσσεξ πέμπτης γενιάς απόγονος του Κίνρικ του Ουέσσεξ, ήταν ο μοναδικός βασιλιάς του Ουέσσεξ την περίοδο που βασίλευσε. Ο Βέδας σημειώνει "μετά τον θάνατο του Κενβάλ (672) υποβασιλείς ανέλαβαν το βασίλειο και διατήρησαν την εξουσία 10 χρόνια". Η αναφορά του Βέδα για συμβασιλεία μεταξύ του Σέντγουιν και του Εσκουίν πιθανότατα να ανταποκρίνεται στις απόψεις των οπαδών του βασιλιά Ίνε του Ουέσσεξ επειδή ο Βέδας έζησε στην εποχή του. Σύμφωνα με το Αγγλοσαξωνικό χρονικό τον Κενβάλ του Ουέσσεξ διαδέχθηκε η σύζυγος του Σίξμπερ του Ουέσσεξ η οποία βασίλευσε για έναν χρόνο και στην συνέχεια ο Ασκουίν διαδέχθηκε την Σίξμπερ την περίοδο (674 - 676), άλλες πηγές αναφέρουν οτι ο πατέρας του Ασκουίν Κένφους βασίλευσε δυο χρόνια μετά την Σίξμπερ. 
Το 675 ο Ασκουίν κατόρθωσε να αποκρούσει επίθεση του Γούλφχερ της Μερκίας, τον διαδέχθηκε ο αδελφός του Κενβάλ Σέντγουιν του Ουέσσεξ.
Κενμπέρχτ του Ουέσσεξ

Ο Κενμπέρχτ του Ουέσσεξ ("Cenberht", ... - 661) ήταν ένας από τους βασιλείς των Δυτικών Σαξόνων από τον Οίκο του Ουέσσεξ. Ήταν γιος του Κέντα του Ουέσσεξ και εγγονός του Κάθγουιν του Ουέσσεξ. Πιστεύεται ότι είναι το ίδιο πρόσωπο που περιγράφεται ως Κάθγουιν στο γενεαλογικό δέντρο των Δυτικών Σαξόνων. Σε πρόσφατα γενεαλογικά δέντρα περιγράφεται σαν τρίτος ξάδελφος του Κενβάλ του Ουέσσεξ, οι μετέπειτα βασιλείς Κεντβάλλα του Ουέσσεξ και Μουλ του Κεντ αναφέρονται σαν γιοι του Κενμπέρχτ.
Το Αγγλοσαξωνικό χρονικό για το έτος 661 αναφέρει ότι τόσο ο Κάθρεντ γιος του Κουίκχελμ του Ουέσσεξ όσο και ο Κενμπέρχτ πέθαναν την συγκεκριμένη χρονιά. Η συγκεκριμένη αναφορά είναι η μοναδική που έχουμε για τον Κενμπέρχτ ενώ ιστορικοί έχουν αναφέρει ότι την εποχή του ξαδέλφου του Κενβάλ είχε αναλάβει μια μορφή υποβασιλείας σε ένα τμήμα του βασιλείου των Δυτικών Σαξόνων.
Γιόκο Τσούνο

Η Γιόκο Τσούνο (Yoko Tsuno) είναι μία σειρά κόμικ του Βέλγου δημιουργού Ροζέρ Λελού που εκδίδεται από τον εκδοτικό οίκο Dupuis από το 1970. Μέχρι στιγμής έχει 29 τόμους και περιγράφει τις περιπέτειες της Γιόκο Τσούνο, μία ηλεκτρολόγου μηχανικού γιαπωνέζικης καταγωγής και των φίλων της Βικ, Βίντεο και Πωλ Πιτρόν. Οι περιπέτειές τους διαδραματίζονται σε μέρη όπως το Βέλγιο, η Γερμανία, η Σκωτία, η Ιαπωνία, το Χονκ Κονγκ, η Ινδονησία, ακόμα και το διάστημα ή το εσωτερικό της γης. Οι ιστορίες στηρίζονται ιδιαίτερα στην τεχνολογία και περιλαμβάνουν ρομποτικούς δράκους, κρυογονική, ταξίδια στον χρόνο, ακόμα και εξωγήινους που λέγονται Βινιανοί. Παρά τις συνήθως εξωτικές τοποθεσίες και την πλοκή που εμπνέεται από την επιστημονική φαντασία, οι ιστορίες της Γιόκο Τσούνο παραμένουν ρεαλιστικές στο επίπεδο των σχέσεων ανάμεσα στους χαρακτήρες και η φιλία, η αγάπη και η πνευματικότητα είναι μερικά από τα βασικά στοιχεία τους. Το σχέδιο είναι στο ύφος της «καθαρής γραμμής» (γαλλ. "ligne claire"). Όταν εμφανίζονται πραγματικές τοποθεσίες ο Ροζέρ Λελού προσπαθεί να τα απεικονίσει ρεαλιστικά και σχεδόν με φωτογραφική ακρίβεια.

Η σειρά Γιόκο Τσούνο έχει μεταφραστεί σε διάφορες γλώσσες ανάμεσα στις οποίες είναι και τα ελληνικά.
Ροζέ Λελού

Ο Ροζέ Λελού (γαλλικά: "Roger Leloup", γέννηση 17 Νοεμβρίου 1933) είναι Βέλγος σχεδιαστής κόμικ, συγγραφέας και πρώην συνεργάτης του Hergé καθώς σχεδίαζε για λογαριασμό του λεπτομερείς, ρεαλιστικές εικόνες για τις "Περιπέτειες του Τεντέν". Το πιο γνωστό του έργο είναι η "Γιόκο Τσούνο".
Άντερς Σάντε Έρστεντ

Ο Άντερς Σάντε Έρστεντ ("Anders Sandøe Ørsted", 21 Δεκεμβρίου 1778 – 1 Μαΐου 1860) ήταν Δανός νομικός, πολιτικός και συγγραφέας, που διετέλεσε Πρωθυπουργός της Δανίας το 1853-1854, ο τρίτος κατά σειρά συνταγματικός πρωθυπουργός της χώρας.
Δημήτρης Κολιδάκης

Ο Δημήτρης Κολιδάκης είναι Έλληνας ποιητής και πεζογράφος.

Γεννήθηκε στην Αθήνα και μεγάλωσε στην Πετρούπολη Αττικής. Έχει καταβολές από τη Σμύρνη της Μικράς Ασίας.

Σπούδασε Ναυπηγική και Διοίκηση Επιχειρήσεων ενώ στη συνέχεια μελέτησε Ελληνικό Πολιτισμό μέσω του Ελληνικού Ανοικτού Πανεπιστημίου. Εργάζεται ως σύμβουλος επιχειρήσεων επί εργασιακών θεμάτων και είναι επί σειρά ετών εισηγητής σεμιναρίων management συνεργαζόμενος με σημαντικά εκπαιδευτικά κέντρα. Είναι τακτικό μέλος της Ένωσης Ελλήνων Λογοτεχνών.

Έχει ασχοληθεί με όλα τα είδη τής πεζογραφίας και τής ποίησης καθώς και με τη θεατρική γραφή.

Έργα του διακρίθηκαν αποσπώντας Βραβεία σε έγκριτους Λογοτεχνικούς Διαγωνισμούς(UNESCO, ΠΑΝΕΛΛΗΝΙΑ ΕΝΩΣΗ ΛΟΓΟΤΕΧΝΩΝ, ΠΝΕΥΜΑΤΙΚΗ & ΟΛΥΜΠΙΑΚΗ ΣΤΕΓΗ, ΕΝΩΣΗ ΕΛΛΗΝΩΝ ΛΟΓΟΤΕΧΝΩΝ, ΑΜΦΙΚΤΥΟΝΙΑ ΕΛΛΗΝΙΣΜΟΥ, ΕΠΟΚ, κ.α.).

Έργα και αποσπάσματα πονημάτων του, εκδοθέντων ή μη, έχουν δημοσιευτεί σε λογοτεχνικά περιοδικά, εφημερίδες, σε ιστοσελίδες πολιτισμικού περιεχομένου και σε blogs με σχετική θεματογραφία.
Γιάνος Μπόλυαϊ

Πλάκα στη μνήμη του Γιάνος Μπόλυαϊ στο [[Όλομουτς]] της Τσεχίας
Ο Γιάνος Μπόλυαϊ (ουγγρ. "János Bolyai", προφ. «Μπόγιαϊ», 15 Δεκεμβρίου 1802 – 27 Ιανουαρίου 1860) ήταν Ούγγρος μαθηματικός, ένας από τους θεμελιωτές των μη ευκλείδιων γεωμετριών — γεωμετριών που διαφέρουν από την Ευκλείδεια στον ορισμό των παράλληλων ευθειών. Η ανακάλυψη μιας αυτοσυνεπούς εναλλακτικής γεωμετρίας βοήθησε στο να απελευθερωθούν οι μαθηματικοί ώστε να μελετήσουν αφηρημένες έννοιες ανεξαρτήτως κάθε πιθανής συνδέσεως με τον φυσικό κόσμο.
Ελευσίνιον

Το Ελευσίνιον ήταν ναός αφιερωμένος στη Δήμητρα ευρισκόμενος στην Ακρόπολη των Αθηνών. Περιελάμβανε ιερά αντικείμενα τα οποία χρησιμοποιούνταν κατά την διάρκεια των Ελευσινίων Μυστηρίων. Ο Ξενοφών, εντός του έργου του υπό τον τίτλο "Περί ιππικής" υπενθυμίζει πως ο Σίμων ο Αθηναίος, ίππαρχος, ανήγειρε, στην Αθήνα, ορειχάλκινο άγαλμα αλόγου το οποίο ήταν ορατό πλησίον του Ελευσινίου.
Τζντεϊντάτ Γιαμπούς

Το Τζντεϊντάτ Γιαμπούς (αραβικά: جديدة يابوس, επίσης γράφεται ως Τζντεϊντέτ Γιαμπούς, πρώην γνωστό ως Αϊνκάνια) είναι χωριό το οποίο βρίσκεται 45 χιλιόμετρα δυτικά της Δαμασκού στη Συρία. Σύμφωνα με το Κεντρικό Γραφείο Στατιστικής της Συρίας, το χωριό είχε πληθυσμό 994 κατοίκων στην απογραφή του 2004.

Το χωριό βρίσκεται σε λοφώδη περιοχή, στα σύνορα μεταξύ της Συρίας και του Λιβάνου. Ένα σημείο ελέγχου λειτουργεί ανάμεσα στις δύο χώρες. Τα όπλα τα οποία έχουν κατασχεθεί στο σημείο ελέγχου, εμπορευόντουσαν λαθραία από τον Λίβανο και κρύβονταν σε φορτηγά, για να οπλίσει τους αντάρτες του Συριακού εμφυλίου πολέμου.

Υπάρχουν κοιτάσματα σιδηρομεταλλεύματος στην περιοχή.
Σοφία, Κόμισσα του Ουέσσεξ

Η Σοφία, Κόμισσα του Ουέσσεξ ("Sophie, Countess of Wessex", 20 Ιανουαρίου 1965 -) είναι η σύζυγος του Πρίγκιπα Εδουάρδου, Κόμη του Ουέσσεξ, του νεότερου γιου της Βασίλισσας Ελισάβετ Β΄.
Σανόρα Μπαμπ

H Σανόρα Μπαμπ (αγγλικά: "Sanora Babb", 21 Απριλίου 1907 - 31 Δεκεμβρίου 2005) ήταν Αμερικανίδα μυθιστοριογράφος, ποιήτρια και εκδότρια. Υπήρξε η σύζυγος του αμερικανού κινηματογραφιστή Τζέιμς Γιονγκ Χάου. Κατά την περίοδο της Επιτροπής Αντιαμερικανικών Δραστηριοτήτων, η Μπαμπ ήταν στη Μαύρη Λίστα. Σπουδαιότερα έργα της θεωρούνται το "An Owl on Every Post" και το "Whose Names Are Unknown".
Διόφαντος Χρυσοστόμου

Ο Διόφαντος Χρυσοστόμου είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ την περίοδο 1991-1996.
Κίκης Καζαμίας

Ο Κίκης Καζαμίας είναι Ελληνοκύπριος πολιτικός. Διετέλεσε Υπουργός Συγκοινωνιών και Έργων Κύπρου, Υπουργός Οικονομικών, Δήμαρχος Αμμοχώστου και βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ.
Κοντοφούρι

Το Κοντοφούρι ή Κοντοχώρι (Ιταλικά: "Condofuri") είναι δήμος στην επαρχία του Ρέτζο-Καλάμπρια της ιταλικής περιοχής Καλαβρία, που βρίσκεται περίπου 120 χιλιόμετρα νοτιοδυτικά του Καταντζάρο και 38 περίπου χιλιόμετρα νοτιοανατολικά του Ρηγίου.

Το Κοντοφούρι συνορεύει με τους ακόλουθους δήμους: Μπόβα, Μπόβα Μαρίνα, Ροκκαφόρτε ντελ Γκρέκο, Ρογκούντι, Σαν Λορέντζο.
Σίγκεμπερ του Ουέσσεξ

Ο Σίγκεμπερ του Ουέσσεξ, βασιλιάς του Ουέσσεξ (756 - 757) διαδέχτηκε τον μακρινό συγγενή του Κάθριντ του Ουέσσεξ. Σύντομα ανατράπηκε από την εξουσία από ένα συμβούλιο ευγενών που συνεκλήθη στο Χαμσάιρ και τον κατηγόρησε για φόνο, ο Σίγκεμπερ εξορίστηκε και στην συνέχεια εκτελέστηκε, ακούγεται ότι πίσω από όλη την ιστορία ανατροπής του βρισκόταν ο Έθελμπαλντ της Μερκίας. Ο αδελφός του Σίγκεμπερ οδηγήθηκε επίσης μαζί του στην εξορία αλλά επέστρεψε πολύ αργότερα δολοφονώντας τον διάδοχο του Σίγκεμπερχτ Κίνεγουλφ του Ουέσσεξ (786).
Κάθριντ του Ουέσσεξ

Ο Κάθριντ του Ουέσσεξ βασιλιάς του Ουέσσεξ (740 - 756) ήταν διάδοχος του Έθελχερντ του Ουέσσεξ ο οποίος ήταν συγγενής του πιθανότατα αδελφός του. Ο Κάθριντ κληρονόμησε το Ουέσσεξ την εποχή που το βασίλειο της Μερκίας βρισκόταν στο απόγειο, αλλά ο Έθελμπαλντ της Μερκίας ήταν όπως φαίνεται κυρίαρχος του Κάθριντ, τον εξανάγκασε να πολεμήσει μαζί του εναντίον των Ουαλλών (743). Η βασιλεία του Κάθριντ ήταν ταραχώδης με πολλές ανεπιτυχείς εξεγέρσεις (748, 750). Το 752 μετά από μια επιτυχημένη εξέγερση εναντίον του Έθελμπαλντ αναγνωρίστηκε η ανεξαρτησία του Ουέσσεξ από την Μερκία, αναφέρεται ότι πολέμησε στην Κορνουάλη (753).
Διάδοχος του ήταν ο μακρινός συγγενής του Σίγκεμπερ του Ουέσσεξ.
Πανεπιστήμιο του Σάσσεξ

Το Πανεπιστήμιο του Σάσσεξ είναι ένα δημόσιο ερευνητικό ίδρυμα εκπαίδευσης στο Φάλμερ κοντά στο Μπράιτον του ανατολικού Σάσσεξ. Το πανεπιστήμιο έλαβε το βασιλικό διάταγμα (Royal Charter) τον Αύγουστο του 1961 και ήταν ιδρυτικό μέλος της ομάδας του 1994 για την προαγωγή πανεπιστημίων με εντατική ερευνητική δραστηριότητα, άριστη έρευνα και διδασκαλία.

Το Σάσσεξ μετράει 3 νομπελίστες, 14 μέλη της Βασιλικής Κοινότητας, 6 μέλη της Βρετανικής Ακαδημίας και έναν κάτοχο βραβείου Crafoord. Στις τελευταίες κατατάξεις το πανεπιστήμιο τοποθετείται στη θέση 149 των κορυφαίων του κόσμου (2016-17) και στη θέση 68 της Ευρώπης (2017) - ανάμεσα σε 1.000 πανεπιστήμια - σύμφωνα με την Times Higher Education- ενώ στην Βρετανία βρίσκεται στη 19ή θέση στο University League Tables 2018 του The Complite University Guide. Το QS Top Universities κατατάσσει τη σχολή Αναπτυξιακών Σπουδών (Development Studies) πρώτη παγκοσμίως, πάνω από Ηarvard, Oxbridge και LSE.
Κίνεγουλφ του Ουέσσεξ

Ο Κίνεγουλφ του Ουέσσεξ ("Cynewulf of Wessex", ... - 786) βασιλιάς του Ουέσσεξ (757 - 786) διαδέχτηκε τον Σίγκεμπερ του Ουέσσεξ. Ανέβηκε στον θρόνο με την βοήθεια του Έθελμπαλντ της Μερκίας ο οποίος πιθανότατα βοήθησε τους επαναστάτες να ανατρέψουν και να σκοτώσουν τον Σίγκεμπερ όπως αναφέρεται σε ένα διάταγμα που εκδόθηκε τα πρώτα χρόνια της βασιλείας του. Στην συνέχεια ο Έθελμπαλντ δολοφονήθηκε και η Μερκία περιήλθε σε περίοδο χάους, ο Κίνεγουλφ βρήκε την ευκαιρία να κηρύξει την ανεξαρτησία του Ουέσσεξ από την Μερκία και να καταλάβει το Μπέρκσαϊρ, ο Κίνεγουλφ πολέμησε και με τους Ουαλούς. Το 779 ο Κίνεγουλφ ηττήθηκε από τον Όφα της Μερκίας, ο Όφα ανακατέλαβε το Μπέρκσαϊρ και έφτασε μέχρι το Λονδίνο αλλά ο Κίνεγουλφ δεν φαίνεται να έγινε υποτελής του. 
Το 786 ο Κίνεγουλφ ηττήθηκε και σκοτώθηκε από τις δυνάμεις του Κίνεχιρντ του Έθελιντ αδελφού του βασιλιά Σίγκεμπερ του Ουέσσεξ τον οποίο είχε ανατρέψει και σκοτώσει ο ίδιος πριν 30 χρόνια. Ο τόπος που σκοτώθηκε σύμφωνα με τις περισσότερες πληροφορίες βρισκόταν στο Μέρτον κοντά στο Σάρρεϋ, σύμφωνα με άλλους ιστορικούς η δολοφονία έγινε στο Γουίντσεστερ.
Άλαν ΜακΝίς

Ο Άλαν ΜακΝίς (γεν. στο Ντάμφριζ της Σκωτίας στις 29 Δεκεμβρίου του 1969) είναι Βρετανός πρώην οδηγός αγώνων από τη Σκωτία. Στη Φόρμουλα 1 αγωνίστηκε μόνο στο Πρωτάθλημα του 2002 με τη νεοσύστατη εκείνη την εποχή ομάδα της Toyota. Συνολικά έλαβε μέρος σε 16 Γκραν Πρι, το 1ο απ τα οποία ήταν το Γκραν Πρι Αυστραλίας και το 16ο και τελευτάιο το Γκραν πρι Ιαπωνίας χωρίς να σημειώσει κάποιο αξιόλογο αποτέλεσμα. Από τον επόμενο χρόνο (2003) αγωνίστηκε σε άλλα μηχανοκίνητα σπορ μικρότερου βεληνεκούς.
Μπεντριφελέκ Καντινεφέντι

Η Μπεντριφελέκ Καντινεφέντι (Οθ. Τούρκικα:بدر فلك قادین‎) (Τούρκικα: "Bedrifelek Kadınfendi", 4 Ιανουαρίου 1851 - 6 Φεβρουαρίου 1930) ήταν η τρίτη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu İkinci Bedrifelek Kadın Efendi Hazretleri
Ισλάμοβατς

Το Ισλάμοβατς (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε κατοίκους.
Μπιντάρ Καντινεφέντι

Η Μπιντάρ Καντινεφέντι (Οθ. Τούρκικα:بیدار قادین) (Τούρκικα: "Bidar Kadınefendi", 5 Μαΐου 1858 - 1 Ιανουαρίου 1918) ήταν η τέταρτη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu İkinci Bidar Kadın Efendi Hazretleri
Γιάννης Βέλλας

Ο Γιάννης Βέλλας (1909–1999) ήταν Έλληνας συνθέτης.
Βόρτσγιαρβ

Η λίμνη Βόρτσγιαρβ (εσθονικά: Võrtsjärv) είναι η δεύτερη μεγαλύτερη λίμνη της Εσθονίας μετά τη λίμνη Πέιπους. Βρίσκεται στη νότια Εσθονία και έχει έκταση 270 τ.χλμ. Ο ποταμός Έμαγιγκι ρέει από την λίμνη Βόρτσγιαρβ στη λίμνη Πέιπους.
Σίμα Μιλοβάνωφ

Ο Σίμα Μιλοβάνωφ ήταν Σέρβος ποδοσφαιριστής και προπονητής ποδοσφαίρου. Αποτέλεσε μέρος της Εθνικής Γιουγκοσλαβίας στο Παγκόσμιο Κύπελλο Ποδοσφαίρου 1954. Το 1972 ήταν προπονητής της Εθνικής Κύπρου.
Αλεσσάντρα Αμπρόζιο

H Αλεσσάντρα Κορίν Αμπρόζιο (, 11 Απριλίου 1981) ευρέως γνωστή ως Αλεσσάντρα Αμπρόζιο είναι Βραζιλιάνα-Αμερικανίδα μοντέλο. Είναι περισσότερο γνωστή από τις επιδείξεις της εταιρείας εσωρούχων Victoria's Secret ως ένα από τα περίφημα «αγγελάκια» της. 

Το 2012 το περιοδικό "Forbes" την συμπεριέλαβε στη λίστα με τα πιο ακριβοπληρωμένα μοντέλα παγκοσμίως, με εισόδημα 6 εκατομμύρια δολάρια σε μια χρονιά.
Ούρος Τζούρτζεβιτς

O Ούρος Τζούρτζεβιτς (κυριλλικά: "Урош Ђурђевић", λατινικά: "Uroš Đurđević", 2 Μαρτίου 1994 -) είναι Σέρβος επαγγελματίας ποδοσφαιριστής και διεθνής με τα μικρά τμήματα της Εθνικής Σερβίας, ο οποίος αγωνίζεται ως επιθετικός στη Σούπερ Λιγκ για τον Ολυμπιακό Πειραιώς.

Οι ελπιδοφόρες του εμφανίσεις με την Ραντ και τη Σερβία U19, κέντρισαν το ενδιαφέρον αρκετών ευρωπαϊκών ομάδων, με επόμενό του σταθμό την ολλανδική Φίτεσε, τον Ιανουάριο του 2014. Εκεί δεν κατάφερε να ανταποκριθεί στις προσδοκίες των Ολλανδών, κι έτσι τον Αύγουστο του 2015, μετακινήθηκε στην ιταλική Παλέρμο. Εκεί, ένας τραυματισμός τον άφησε πίσω, κι αυτό είχε ως αποτέλεσμα την επιστροφή του στη Σερβία, τον Αύγουστο του 2016, αυτή τη φορά στην Παρτιζάν, όπου σκόραρε 35 γκολ, σε 45 επίσημους αγώνες.

Σε διεθνή επίπεδο ο Τζούρτζεβιτς ήταν μέλος της Εθνικής Σερβίας U19, στο Ευρωπαϊκό πρωτάθλημα ποδοσφαίρου U19 του 2012 και του 2013, με το τελευταίο να το κερδίζει κιόλας. Είναι επίσης ο πρώτος σκόρερ της ιστορίας της Εθνικής Σερβίας U21, έχοντας πετύχει 16 γκολ σε 30 εμφανίσεις του.
Αδριανούπολη Παφλαγονίας

Η Αδριανούπολη Παφλαγονίας ήταν πόλη στη νοτιοδυτική Παφλαγονία της Μικράς Ασίας (σημερινή Τουρκία), ευρισκόμενη σε απόσταση περίπου 3 χιλιομέτρων δυτικά του σημερινού Εσκιπαζάρ. Κατοικείτο από, τουλάχιστον, τον 1ο αιώνα π.Χ. έως τον 8ο αιώνα μ.Χ. Έλαβε την ονομασία της από τον Ρωμαίο Αυτοκράτορα Αδριανό στην διάρκεια του 2ου αιώνα μ.Χ.

Όταν ο Αυτοκράτορας Θεοδόσιος Α΄ (347-395) ενοποίησε τμήματα της Παφλαγονίας και της Βιθυνίας εντός νέας επαρχίας υπό την ονομασία Ονωριάς, η Αδριανούπολη έγινε γνωστή ως Αδριανούπολη Ονωριάδας, ονομασία υπό την οποία ήταν γνωστή η πρώην επισκοπική έδρα, η οποία περιλαμβάνεται, σήμερα, στον κατάλογο των τιμητικών επισκοπών, γνωστό ως "Annuario Pontificio".

Η πόλη είναι γνωστή ως γενέτειρα των Αγίων Αλύπιου του Στυλίτη και Στυλιανού Παφλαγονίας.
Μιχαήλ Καρούσος

Ο Μιχαήλ Καρούσος του Ιωάννη (1911 – 27 Απριλίου 1979), ήταν Έλληνας κτηματίας και πολιτικός. Υπηρέτησε ως βουλευτής στη Χίο και στην Αρκαδία.
Πίτερ Φάρμερ

Ο Πίτερ Φάρμερ ήταν Άγγλος προπονητής ποδοσφαίρου.
Τζον Μαγκουφούλι

Ο Τζον Μαγκουφούλι ("John Pombe Joseph Magufuli", 29 Οκτωβρίου 1959 - 17 Μαρτίου 2021) ήταν ο Πρόεδρος της Τανζανίας από το 2015 μέχρι και τον θάνατό του.

Εξελέγη για πρώτη φορά βουλευτής το 1995, υπηρετώντας ως αναπληρωτής υπουργός Έργων από το 1995 ως το 2000, υπουργός Έργων από το 2000 ως το 2006, υπουργός Γαιών και Ανθρώπινων Οικισμών από το 2006 ως το 2008, υπουργός Κτηνοτροφίας και Αλιείας από το 2008 ως το 2010 και ως υπουργός Έργων για 2η φορά από το 2010 ως το 2015.

Κατήλθε υποψήφιος με το κυβερνών κόμμα CCM, κερδίζοντας τις προεδρικές εκλογές τον Οκτώβριο του 2015. Ορκίστηκε πρόεδρος στις 5 Νοεμβρίου 2015. Επανεξελέγη το 2020, επικρατώντας στις εκλογές εκείνης της χρονιάς.
Χέρμαν Σούμλιν

Ο Χέρμαν Σούμλιν (αγγλικά: "Herman Shumlin", 6 Δεκεμβρίου 1898 - 4 Ιουνίου 1979) ήταν Αμερικανός πρωτοπόρος θεατρικός σκηνοθέτης και παραγωγός, που ξεκίνησε το 1927 με το έργο "Celebrity" και συνέχισε μέχρι το 1974, όπου το τελευταίο του έργο ήταν το "Όπως αγαπάτε", του Ουίλιαμ Σαίξπηρ. Επίσης, έκανε και τη σκηνοθεσία δύο ταινιών, συμπεριλαμβανομένου το "Φρουρά επί του Ρήνου". Η καριέρα του στο Μπρόντγουεϊ διήρκεσε για 47 χρόνια, όντας παραγωγός και σκηνοθέτης σε πάνω από 40 παραγωγές.
Τζέραλντιν Φιτζέραλντ

Η Τζέραλντιν Φιτζέραλντ (αγγλικά: "Geraldine Fitzgerald", 24 Νοεμβρίου 1913 - 17 Ιουλίου 2005) ήταν μία Αμερικανο-Ιρλανδή ηθοποιός του θεάτρου και του κινηματογράφου, και μέλος της American Theater Hall of Fame.

Συμμετοχές της στον βρετανικό κινηματογράφο και η σχετική επιτυχία που απέρρευσε από αυτές, την οδήγησαν στο Μπρόντγουεϊ, το 1938. Το ντεμπούτο της το έκανε στο πλευρό του Όρσον Ουέλς, στο θέατρο Mercury Theatre, στην παράσταση "Το σπίτι της πονεμένης καρδιάς", του Σω. Εκεί την είδε ο Χαλ Ουόλις, παραγωγός από το Χόλιγουντ, και υπέγραψε συμβόλαιο με τη Warner Bros. Το 1939, κατάφερε δύο μεγάλες επιτυχίες: συμμετείχε στην ταινία "Το λυκόφως μιας ζωής", στο πλευρό της Μπέτι Ντέιβις, και η άλλη της επιτυχία ήταν στην ταινία "Ο Πύργος των Καταιγίδων", του Ουίλιαμ Γουάιλερ από την οποία έλαβε μία υποψηφιότητα για Όσκαρ Β' Γυναικείου Ρόλου. 

Κατά τη διάρκεια του Δευτέρου Παγκοσμίου Πολέμου, πήρε την αμερικανική υπηκοότητα, ενώ στις 18 Απριλίου του 1955, πολιτογραφήθηκε κιόλας. Στις 8 Φεβρουαρίου του 1960, τιμήθηκε με αστέρι στη Λεωφόρο της Δόξας, για τη συνολική της προσφορά στον κινηματογράφο. Απεβίωσε σε ηλικία 91 ετών, ταλαιπωρημένη στα τελευταία χρόνια της ζωής της από Αλτσχάιμερ.
Κάι Άντρουπ

Ο Κάι Άντρουπ, γεννημένος στις 29 Μαΐου 1903 και αποβιώσας στις 20 Ιανουαρίου 1988, ήταν Δανός ποδοσφαιριστής και μετέπειτα προπονητής. Αγωνιζόταν στην θέση του επιθετικού. Ορισμένες πηγές τον αναφέρουν ως διεθνή με την Εθνική Δανίας (18 συμμετοχές).
Μπιούλα Μπόντι

H Μπιούλα Μπόντι ("Beulah Bondi", 3 Μαΐου 1889 - 11 Ιανουαρίου 1981)<ref name="birth/death">According to the State of California. "California Death Index, 1940–1997". Center for Health Statistics, California Department of Health Services, Sacramento, California. At Ancestry.com</ref> ήταν Αμερικανίδα ηθοποιός του κινηματογράφου, της τηλεόρασης, του ραδιοφώνου και του θεάτρου. Ξεκίνησε την καριέρα της σε παιδική ηλικία στο θέατρο, και αφού καθιερώθηκε ως ηθοποιός στο θέατρο, το 1931 έκανε και την εμφάνισή της στον κινηματογράφο. Αυτή τη δεκαετία έκανε πολλές εμφανίσεις, κυρίως, Β' ρόλους, ενώ υπήρξε και υποψήφια για Όσκαρ. Επίσης, έπαιξε τετράκις τη μητέρα του Τζέιμς Στιούαρτ, όπως π.χ. στην ταινία "Μια Υπέροχη Ζωή". Η Μποντάι συνέχισε την υποκριτική μέχρι τα τελευταία της χρόνια, κερδίζοντας κι ένα Έμμυ, για τον ρόλο της στην ταινία "The Waltons", το 1976.
Τζορτζ Κουλούρις

Ο Τζορτζ Κουλούρις (αγγλικά: "George Coulouris", 1 Οκτωβρίου 1903 - 25 Απριλίου 1989) ήταν Άγγλος ηθοποιός του κινηματογράφου και του θεάτρου. Γεννήθηκε στο Μάντσεστερ της Αγγλίας και ήταν ελληνικής καταγωγής, γιος του έμπορα Νικόλαου Κουλούρη. Το 1926 έκανε το ντεμπούτο του στο θέατρο, ενώ το 1929, έκανε το ντεμπούτο του στο Μπρόντγουεϊ. Ενώ το 1933, έκανε το το ντεμπούτο του και στον κινηματογράφο. Την καριέρα του την επηρέασε αρκετά ο Όρσον Ουέλς, που παίζανε μαζί και στο θέατρο και στον κινηματογράφο, μάλιστα το 1941, ο Κουλούρις έπαιξε στην ταινία "Ο πολίτης Κέιν", ταινία από την οποία απέσπασε καλές κριτικές. Γενικότερα, κατά τις δεκαετίες 1930 και 1940 εμφανιζόταν σταθερά, τόσο στο θέατρο όσο και στον κινηματογράφο.

Μετά το 1950 επέστρεψε στη Μεγάλη Βρετανία, όπου εκεί, κυρίως, εμφανίστηκε στον κινηματογράφο, στο θέατρο και στην τηλεόραση. Από εκεί κι έπειτα η δουλειά του αναγνωρίζεται περισσότερο για τις εμφανίσεις του στο θέατρο. Ενώ εμφανίστηκε σε πάνω από 80 ταινίες σε όλη του την καριέρα.
Γκαγιάτρι Τσακραβόρτι Σπίβακ

Η Γκαγιάτρι Τσακραβόρτι Σπίβακ ("Gayatri Chakravorty Spivak", 24 Φεβρουαρίου 1942) είναι Ινδή φιλόσοφος, η οποία ασχολείται με ζητήματα μετα-αποικοκρατίας και φεμινισμού. Διδάσκει Συγκριτική Λογοτεχνία στο Πανεπιστήμιο Κολούμπια.
Βόρεια Υεμένη

Βόρεια Υεμένη είναι ο όρος που χρησιμοποιείται για να ορίσει την Αραβική Δημοκρατία της Υεμένης (1962–1990), το προκάτοχό της Βασίλειο της Υεμένης (1918–1962), και τους προκατόχους τους που άσκησαν κυριαρχία επί του εδάφους που αποτελεί το βορειοδυτικό τμήμα της Υεμένης στη νότια Αραβία.
NGC 7789

thumb|right|250px|Το NGC 7789
Το NGC 7789 είναι ανοικτό σμήνος στον αστερισμό Κασσιόπη. Το ανακάλυψε η αστρονόμος Καρολίν Χέρσελ το 1783 και ο αδελφός της, Ουίλιαμ, το κατέγραψε στον κατάλογό του ως H VI.30. Το NGC 7789 είναι επίσης γνωστό ως «Το λευκό ρόδο» ή το «Ρόδο της Καρολίν».
Νικόλαος Λεωνίδας

Ο Νικόλαος Λεωνίδας (1866-1926) ήταν Έλληνας πολιτικός.
Μέριτ Γκέσταρντ

Ο Μέριτ Γκέσταρντ (αγγλικά: "Merritt B. Gerstad", 5 Ιουλίου 1900 – 1 Μαρτίου 1974) ήταν Αμερικανός κινηματογραφιστής, του βωβού και του πρώιμου ομιλούντος κινηματογράφου. Στην αρχή της καριέρας του κινηματογράφησε ταινίες της Universal Studios, κατόπιν της Metro-Goldwyn-Mayer. Συνεργάστηκε με σκηνοθέτες όπως ο Τοντ Μπράουινγκ και ο Σαμ Γουντ. Αργότερα πήγε στη Warner Bros., και κινηματογράφησε ταινίες όπως το "Φρουρά επί του Ρήνου", με την Μπέτι Ντέιβις. Τελευταία του συμμετοχή έγινε με την ταινία "Rhapsody in Blue", το 1946. Τέλος υπήρξε και μέλος της Ένωσης Κινηματογραφιστών Αμερικής.
NGC 7380

250px|thumb|right|To NGC 7380

Το NGC 7380 είναι ανοικτό σμήνος και νεφέλωμα, το οποίο ανακάλυψε η Καρολίν Χέρσελ το 1787. Ο Ουίλιαμ Χέρσελ το κατέγραψε στον κατάλογό του ως H VIII.77. Πρόκειται για αρκετά μεγάλο νεφέλωμα στον αστερισμό Κηφέα. Η παρατήρησή του είναι πολύ δύσκολη και συχνά απαιτεί πολύ σκοτεινό ουρανό και φίλτρο O-III.
Dystopia

Dystopia είναι ο τίτλος του δέκατου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Οκτώβριο του 2011 μέσω της δισκογραφικής εταιρείας "Century Media".
NGC 7752

Ο NGC 7752 είναι ακανόνιστος γαλαξίας τύπου SBm?/I0 pec? στον αστερισμό του Πηγάσου. Απέχει περίπου 210 εκατομμύρια έτη φωτός από την Γη και διάμετρο 55.000 ετών φωτός. Αλληλεπιδρά με τον γαλαξία NGC 7753 και μαζί καταγράφονται ως "Arp 86" στον "Άτλαντα των περίεργων γαλαξιών" ("Atlas of Peculiar Galaxies"). Ο R. J. Mitchell ανεκάλυψε τον NGC 7752 στις 22 Νοεμβρίου 1854.
Ερνέστο Λακλάου

O Ερνέστο Λακλάου ("Ernesto Laclau", 6 Οκτωβρίου 1935 - 13 Απριλίου 2014) ήταν Αργεντινός αριστερός μεταμαρξιστής φιλόσοφος. Ίδρυσε και διηύθυνε για πολλά χρόνια το μεταπτυχιακό πρόγραμμα «Ιδεολογία και ανάλυση λόγου» (Ideology and Discourse Analysis) στο Πανεπιστήμιο του Έσσεξ. Σύντροφός του ήταν η θεωρητικός και φιλόσοφος Σαντάλ Μουφ.

Έχει ιδιαίτερη επιρροή στην αριστερή σκέψη, καθώς θεωρείται ένας από τους ιδεολογικούς καθοδηγητές του ΣΥΡΙΖΑ και των Ποδέμος. Επίσης, ο Λακλάου ήταν δάσκαλος του Γιάνη Βαρουφάκη.
NGC 6316

Το NGC 6316 είναι σφαιρωτό σμήνος στον αστερισμό Οφιούχου. Κατατάσσεται ως III στο σχήμα μορφολογικής ταξινόμησης και το ανακάλυψε ο αστρονόμος Ουίλιαμ Χέρσελ στις 24 Μαΐου 1784. Απέχει περίπου 35.900 έτη φωτός από την Γη.<ref name=NASA/IPAC></ref>
NGC 7753

Οι [[γαλαξίες]] NGC 7753 και [[NGC 7752]] (κάτω)
Ο NGC 7753 είναι σπειροειδής γαλαξίας στον αστερισμό Πήγασο. Εκτιμάται πως απέχει περίπου 240 εκατομμύρια έτη φωτός από την Γη και η διάμετρος του είναι περίπου 230.000 έτη φωτός. Αλληλεπιδρά με τον γαλαξία NGC 7752 και μαζί καταγράφονται ως Arp 86 στον "Άτλαντα των περίεργων γαλαξιών" ("Atlas of Peculiar Galaxies"). Ο αστρονόμος Ουίλιαμ Χέρσελ ανακάλυψε τον NGC 7753 στις 12 Σεπτεμβρίου 1784. Στον γαλαξία έχουν παρατηρηθεί τρεις υπερκαινοφανείς, οι SN 2006A, SN 2006ch και SN 2013Q.
Ετιέν Μπαλιμπάρ

Ο Ετιέν Μπαλιμπάρ ("Étienne Balibar", γενν. 23 Απριλίου 1942) είναι Γάλλος φιλόσοφος. Σπούδασε στην Εκόλ Νορμάλ Συπεριέρ (École Normale Supérieure) και δίδαξε στη Σορβόννη και στη Ναντέρ. Σήμερα διδάσκει στο Πανεπιστήμιο της Καλιφόρνια και στο Πανεπιστήμιο Κίνγκστον του Λονδίνου. 

Ήταν μαθητής του Λουί Αλτουσέρ και σε ηλικία 23 ετών συμμετείχε στο συλλογικό έργο "Να διαβάσουμε το «Κεφάλαιο»". Το έργο αυτό κυκλοφόρησε και σχολιάσθηκε διεθνώς. Το 2003 εκδόθηκε στα ελληνικά η παγκοσμίως πρώτη πλήρης μετάφραση του έργου. Ο Μπαιλιμπάρ υπήρξε μέλος του Γαλλικού Κομμουνιστικού Κόμματος από τη δεκαετία του 1960 έως την αποχώρησή του το 1978. Θεωρείται ένας από τους σύγχρονους εκφραστές της αριστερής σκέψης.

Εργογραφία στα γαλλικά
* 1965: "Lire le Capital". With Louis Althusser et al.
* 1974: "Cinq Etudes du Matérialisme Historique".
* 1976: "Sur La Dictature du Prolétariat".
* 1985: "Spinoza et la politique".
* 1988: "Race, Nation, Classe" (και Ιμάνουελ Βαλερστάιν).
* 1991: "Écrits pour Althusser".
* 1993: "La philosophie de Marx".
* 1997: "La crainte des masses".
* 1998: "Droit de cité. Culture et politique en démocratie".
* 1999: "Sans-papiers: l’archaïsme fatal".
* 2001: "Nous, citoyens d’Europe? Les frontières, l’État, le peuple".
* 2003: "L'Europe, l'Amérique, la Guerre. Réflexions sur la médiation européenne".
* 2005: "Europe, Constitution, Frontière".
* 2010: "La proposition de l'égaliberté".
* 2010: "Violence et Civilité"
* 2011: "Citoyen sujet et autres essais d'anthropologie philosophique"
* 2012: "Saeculum : Culture, religion, idéologie"
NGC 6325

thumb|right|250px|Το σφαιρωτό σμήνος NGC 6325
Το NGC 6325 είναι σφαιρωτό σμήνος στον αστερισμό Οφιούχο. Κατατάσσεται ως IV στο σχήμα μορφολογικής ταξινόμησης και ανακαλύφθηκε από τον αστρονόμο Τζων Χέρσελ (John Herschel) στις 24 Μαΐου 1835. Απέχει περίπου 26.100 έτη φωτός από τη Γη.<ref name=NASA/IPAC></ref>
NGC 6326

thumb|right|255px|Το NGC 6326
Το NGC 6326 είναι σύνθετο και ακανόνιστα δομημένο πλανητικό νεφέλωμα στον αστερισμό Βωμό. Κατατάσσεται ως PN στο σχήμα μορφολογικής ταξινόμησης και ανακαλύφθηκε από τον Σκωτσέζο αστρονόμο Τζέιμς Ντάνλοπ στις 26 Αυγούστου 1826. Το NGC 6326 δημιουργήθηκε από το υλικό που εκτινάχθηκε στο διάστημα από τον κεντρικό διπλό αστέρα του, που πλησιάζει στο τέλος της ζωής του. Το μπλε και κόκκινο χρώμα οφείλονται στην ποσότητα ραδιενέργειας που εκλύεται από τον αστέρα και κάνει τα αέρια να λάμπουν. Το νεφέλωμα αυτό απέχει περίπου 11.000 έτη φωτός από τη Γη.<ref name=NASA/IPAC></ref>
Live in Ancient Kourion

Live in Ancient Kourion είναι ο τίτλος του διπλού, ζωντανά ηχογραφημένου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Απρίλιο του 2013 μέσω της δισκογραφικής εταιρείας "Century Media".

Η ηχογράφηση του πραγματοποιήθηκε στο θέατρο της αρχαίας πόλης του Κούριου της Κύπρου, κατά την περιοδεία για την προώθηση του άλμπουμ "Dystopia".

Οι κριτικές για το άλμπουμ υπήρξαν θετικές, με το "metal.de" να του δίνει 8 / 10 και το "Metal Storm" 8,9 / 10.
Χαλ Μορ

Ο Χαλ Μορ (αγγλικά: "Hal Mohr", 2 Αυγούστου 1894 - 10 Μαΐου 1974) ήταν δημοφιλής Αμερικανός κινηματογραφιστής. Επίσης, έχει βραβευθεί κι από την Αμερικανική Ακαδημία Κινηματογραφικών Τεχνών και Επιστημών, μάλιστα είναι ο πρώτος που το καταφέρνει χωρίς, πρώτα, να είναι υποψήφιος, κατόπιν η Ακαδημία άλλαξε το σύστημά της. Την πρώτη φορά το 1935, για το έργο του στην ταινία "Όνειρα θερινής νυχτός". Το δεύτερο έρχεται το 1944, και τον καθιστά τον πρώτο βραβευμένο κινηματογραφιστή, που πήρε Όσκαρ και σε ασπρόμαυρη ταινία και σε έγχρωμη. Το τελευταίο, το μοιράστηκε με τον Ουίλιαμ Χάουαρντ Γκριν, για το έργο τους στην ταινία "Το φάντασμα της όπερας". Τέλος, για το έργο του στην ταινία "The Four Poster" έλαβε υποψηφιότητες για Όσκαρ, αλλά και για Χρυσή Σφαίρα.

Ο Μορ έχει χριστεί πρόεδρος σε τρεις περιπτώσεις στην Αμερικανική Ένωση Κινηματογραφιστών μία το 1930-31, μετά το 1963-65 και, τέλος, το 1969-70. Επίσης, έχει τιμηθεί με αστέρι στη Λεωφόρο της Δόξας, για τη συνολική του προσφορά στον κινηματογράφο.
Φράνκε φαν ντερ Στοκτ

Ο Φράνκε φαν ντερ Στοκτ (φλαμανδικά: Vrancke van der Stockt (προ του 1420 - 14 Ιουνίου 1495) ήταν πρώιμος Φλαμανδός ζωγράφος, ιδιαίτερα αξιοσημείωτος ως άμεσος διάδοχος και διαδότης της τέχνης του Ρόχιερ φαν ντερ Βάιντεν.
Κλωντ Λεφόρ

Ο Κλωντ Λεφόρ ("Claude Lefort", 1924-2010) ήταν Γάλλος φιλόσοφος.
Πωτώνη

Η Πωτώνη ή Ποτώνη (γεννηθείσα προ του 427 π.Χ.), ήταν κόρη του Αρίστωνα και της Περικτιόνης, μεγαλύτερη αδερφή του Πλάτωνα. Μητέρα της ήταν η Περικτιόνη, η οποία είχε γεννηθεί στον Κολλυτό, οικισμό στα περίχωρα των Αθηνών. Νυμφεύθηκε τον Ευρυμέδοντα Μυρρινούσιο, με τον οποίο και απέκτησε έναν γιο, τον Σπεύσιππο.
Αβραάμ του Άουγκσμπουργκ

Ο Αβραάμ του Άουγκσμπουργκ (αποβιώσας στις 21 Νοεμβρίου 1265) ήταν Γερμανός προσήλυτος στον Ιουδαϊσμό. Απεβίωσε με μαρτυρικό θάνατο.
Plagues of Babylon

Plagues of Babylon είναι ο τίτλος του ενδέκατου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Ιανουάριο του 2014 μέσω της δισκογραφικής εταιρείας "Century Media".

Η κυκλοφορία του άλμπουμ πραγματοποιήθηκε με τρεις μήνες καθυστέρηση, λόγω προγραμματισμένων περιοδειών του συγκροτήματος. Η ηχογράφηση του έλαβε χώρα στα "Principal Studios" του Σέντεν της Γερμανίας, από τις 15 Ιουλίου ως τις 8 Αυγούστου 2013. Η ανακοίνωση για τους τίτλους των τραγουδιών και το εξώφυλλο του δίσκου έγινε στις 25 Σεπτεμβρίου του ίδιου έτους.

Ο δίσκος σκαρφάλωσε στο Top-50 του Billboard στην πατρίδα των Iced Earth, όντας ο πρώτος δίσκος του συγκροτήματος που κατάφερε κάτι τέτοιο. Επίσης, σκαρφάλωσε στην πέμπτη θέση των γερμανικών τσαρτ και το Top-30 στην Αυστρία και την Ελβετία. Οι κριτικές για το άλμπουμ υπήρξαν μέτριες, με το "AllMusic" να του δίνει τρία αστέρια με άριστα τα πέντε και το "Blabbermouth" με 7,5 / 10.
Βασίλειο της Υεμένης

Το Βασίλειο της Υεμένης (επισήμως: Βασίλειο των Μουταβακιλιτών της Υεμένης, αραβικά: المتوكلية اليمنية, "al-Mamlakah al-Mutawakkilīyah al-Yamanīyah"), γνωστό επίσης αναδρομικά ως Βόρεια Υεμένη, αποτελούσε κράτος το διάστημα μεταξύ 1918 και 1962 στο βόρειο τμήμα της Υεμένης. Πρωτεύουσά της ήταν η Σαναά μέχρι το 1948, όποτε και ορίστηκε πρωτεύουσα η Ταΐζ.
Γιαν Προφόοστ

Ο Γιαν Προφόοστ (φλαμανδικά: Jan Provoost, επίσης αναφερόμενος και ως Jean Provost ή και Jan Provost, 1462/65 - Ιανουάριος 1529) ήταν Βέλγος ζωγράφος γεννημένος στη Μονς της Βαλλωνίας. Ήταν από τους πλέον διάσημους ζωγράφους της πρώιμης φλαμανδικής σχολής της γενεάς του.
Παιδιά χωρίς όνομα

Η ταινία Παιδιά χωρίς όνομα (αγγλ. The Search) είναι δραματική περιπέτεια παραγωγής 1948 σε σκηνοθεσία Φρεντ Τσίνεμαν, βασισμένη στην ιστορία των Ρίτσαρντ Σβάιτσερ και Ρόμπερτ Βέχσλερ. Πρωταγωνιστούν οι Μοντγκόμερι Κλιφτ, Γουέντελ Κόρεϊ, Γιαμίλα Νόβοτνα και Ίβαν Γιαντλ. Η ταινία προτάθηκε για 5 βραβεία Όσκαρ μεταξύ των οποίων και για Όσκαρ Σκηνοθεσίας και Α' Ανδρικού Ρόλου κερδίζοντας ένα συν ένα τιμητικό για τον Ίβαν Γιαντλ στον οποίο απένειμαν το Όσκαρ του καλύτερου νεαρού ηθοποιού της χρονιάς.